Yfirlæknir á Vogi vonast til þess að hægt verði að taka á móti fólki í áfengismeðferð á fimmtudag. Fyrir helgi var spítalanum lokað eftir að þrjátíu og þrír sjúklingar og starfsmenn smituðust af kórónaveirunni.
Niðurstöður PCR skimunar í fyrrakvöld urðu til þess að sjúklingar og starfsmenn á Vogi voru sendir heim. Í gær var Vogur sótthreinsaður en hvænær getur starfsemin hafist aftur?
Sko ef allt fer á besta veg þá vonum við að við getum tekið sjúklinga inná Vog á fimmtudaginn.
Segir Valgerður Rúnarsdóttir yfirlæknir á Vogi. Að meðaltali koma 6 í meðferð á Vog á dag og á hverjum degi séu því á milli 40 og 50 sjúklingar í meðferð á Vogi.
Og allir hinir sem er búið að bóka það verður einhver röskun á því en við munum hringja í alla hina eftir helgina og bóka fólkið inn. Það komast allir að en það verður einhver töf hjá einhverjum sem hafa fengið tíma
Í fyrra voru innritanir á Vog um 1800 og sex hundruð af þeim hafi farið í framhaldsmeðferð á Vík.
Biðlistar eru langir en Valgerður segir að allir komist að.
en það eru sumir sem þurfa að bíða lengi en það er mikil eftirspurn þannig að það má segja að auðvitað er það rétt að það er erfitt því að það eru á milli 5 og 600 alltaf á listaum á leiðinni inn til okkar.
Ég held að meðal biðtími við innlögn af öllum sé um 40 dagar.
Valgerður segist merkja ýmsar breytingar í kórónuveirufaraldrinum.
Það eru líka góð áhrif af veirunni. Þessar samkomutakmarkanir hafa haft áhrif til dæmis á örvandi neyslu og svona yngra fólk. Það eru færri að sækjast koma inn síðustu tvö árin yngri en 40 ára. Við sjáum klárlega slæm áhrif á hóp sem er með sjúkdóminn og versnar af honum, mikil drykkja, dagleg drykkja og aukin verkjalyfjanotkun til dæmis. Þannig að það eru margar mismunandi hliðar á þessu.
Yfirlæknir á Vogi vonast til þess að hægt verði að taka við fólki í áfengismeðferð á fimmtudag. Spítalinn var sótthreinsaður í nótt eftir að þrjátíu og þrír sjúklingar og starfsmenn greindust með kórónuveiruna.